open-index/open-wikipedia-markdown huggingface dataset:
2010. gada ziemas olimpiskās spēles (2. diena)

**Vankūveras Olimpisko spēļu otrajā dienā** (13. februārī) sacīkstes norisinājās 8 disciplīnās un tika izcīnīti pirmie 5 medaļu komplekti (bija plānoti 6, bet kalnu slēpošanas sacensības slikto laika apstākļu dēļ tika pārceltas).

## Programma
*Laika starpības dēļ daži notikumi pēc Latvijas laika sākas jau naktī (nākamajā dienā), šajos sarakstos saglabāta kārtība pēc Vankūveras laika.*
Sākuma, beigu laiki doti pēc Latvijas laika

### Ātrslidošana

22:00 - 00:20 - Vīrieši, 5000 metri, **fināls**

### Biatlons

23:00 - 00:10 - Sievietes, 7,5 km sprints

### Frīstaila slēpošana

02:30 - 03:30 - Sievietes, moguls, priekšsacīkstes
05:30 - 06:30 - Sievietes, moguls, **fināls**

### Hokejs

*Sieviešu turnīrs*

----

### Kalnu slēpošana

21:45 - 23:30 - Vīrieši, nobrauciens, **fināls** *sacīkstes pārceltas*

### Kamaniņas

03:00 - 06:35 - Vīrieši, 1. un 2. brauciens

### Šorttreks

03:00 - 05:30 - Sievietes, 500 metri, priekšsacīkstes
03:00 - 05:30 - Sievietes, 3000 metru stafete, priekšsacīkstes
03:00 - 05:30 - Vīrieši, 1500 metri, priekšsacīkstes, **fināls**

### Tramplīnlēkšana

19:45 - 21:25 - Normālais tramplīns, **fināls**
Belije Berega

**Belije Berega** (, burtiski — "Baltie Krasti") ir pilsētciemats Brjanskas apgabalā. Tas atrodas Sņežetas upes kreisajā krastā, Brjanskas meža vidū, 15 km uz austrumiem no Brjanskas pilsētas robežas. Tajā dzīvo ap 10 tūkstoši iedzīvotāju. Ciemats ir pakļauts Brjanskas pilsētai.

## Vēsture

Apdzīvotā vieta dibināta 1868. gadā kā stacija Orlas-Vicebskas dzelzceļā. Nosaukums cēlies no Sņežetas balto smilšu pludmales. 1927.—1931. gados šeit tika izbūvēta Brjanskas rajona elektrostacija ar savu dzīvojamu rajonu. 1932. gadā Belije Berega kļuva par pilsētciematu. No 1951. gada tas ir Brjanskas pakļautībā.

## Šodiena

thumb|left|250px|Papīra fabrika Belije Beregā

Papildus elektrostacijai, šodien Belije Beregā darbojas papīra fabrika (dibināta 1964. g.), kartona fabrika, mēbeļu fabrika un citi rūpniecības uzņēmumi; dzelzceļa stacija starp Brjansku un Orlu.

Ir divas skolas, bērnudārzi, kultūras pils, mākslas skola, stadions u.c.

Pie Sņežetas upes izveidots lielākais mākslīgais ezers Brjanskas apgabalā.

## Pazīstami iedzīvotāji
Pilsētā ir dzimis bijušais Latvijas (vēlāk - Krievijas) futbolists Igors Sļesarčuks.

## Iedzīvotāju skaits

## Atsauces
Bushmaster ACR

**Bushmaster ACR** jeb "**A**daptive **C**ombat **R**ifle" (no  "Pielāgojoša kaujas šautene") ir ASV, vairāku kalibru, maināmo stobru konfigurācijas, vairāku uguns režīmu triecienšautene, ko izstrādājusi *[[Magpul Industries]]* ar nosaukumu **Magpul Masada**, bet tagad ražo *[[Bushmaster Firearms International|Bushmaster]]* un *[[Remington Arms Company|Remington]]*. 

Šautenei nomainot dažas stobra kārbas daļas un stobru, var lietot 5,56x45 mm NATO, 6,5x39 mm Grendel un 6,8x43 mm Remington SPC patronas. Stobra nomainīšana ilgst 2 minūtes un notiek bez jebkāda palīginstrumenta. ACR var šaut apstākļos, kur M4 karabīne un M16 sabojātos. 

ACR ir viena no šautenēm, kas nākotnē varētu aizvietot M4 karabīni. Automātiskās versijas bruņotajiem spēkiem un likumsargiem ražo *Remington*, bet pusautomātiskās civilās versijas ražo *Bushmaster*. Pagaidām ACR nav nevienas valsts bruņojumā. Tā tirgū nonāks 2010. gadā. ACR cena tiek prognozēta 1400—1700 ASV dolāru.

## Ārējās saites
Francijas sieviešu basketbola līga

**Francijas sieviešu basketbola līga** (, akronīms — **LFB**) ir sieviešu basketbola līga Francijā, kurā tiek noskaidrots valsts čempions. Superlīgā piedalās 14 komandu, kuras 2 apļu turnīrā sacensas savā starpā par čempiones titulu. Pašreizējās čempiones ir Buržas kluba CJM Bourges Basket basketbolistes.

## Čempioni

***** norāda mājnieku komandu.

## Ārējās saites
* LFB oficiālā mājaslapa
Visvērtīgākais spēlētājs

Balva **"Visvērtīgākais spēlētājs"** (), labāk zināma ar savu akronīmu **MVP,** ir balva sportā, ko pasniedz vērtīgākajam kāda turnīra spēlētājam. Termins "Visvērtīgākais spēlētājs" visbiežāk ir sastopams ASV un Kanādā. Daudzos sporta veidos ir līdzīgas balvas MVP apbalvojumam, piemēram, "spēles zvaigzne", ko pasniedz par labu spēli konkrētā spēlē, kamēr MVP parasti pasniedz par vērtīgu darbību kādā ilgākā laika posmā, piemēram, mēnesī, turnīrā, turnīra daļā.

Nosaukums ir izmantots arī Disneja filmas "Visvērtīgākais primāts" () nosaukumā.

## Skatīt arī
* Spēles labākais spēlētājs
Staroduba

**Staroduba** () ir pilsēta Brjanskas apgabala dienvidrietumos Krievijā, Starodubas rajona administratīvais centrs. Tajā dzīvo 18,4 tūkstoši iedzīvotāju. Pilsēta atrodas Babincas upes krastos, 165 km uz dienvidrietumiem no Brjanskas.

## Vēsture
Atrodas Severijas vēsturiskās zemes teritorijā.
Starodubas kņazisti Maskavas lielkņazs Ivans III pakļāva pēc Krievijas—Livonijas—Lietuvas kara 1503. gadā.
17.-18. gadsimtos Staroduba bija slavena kā viena no lielākajām Mazkrievijas pilsētām, Starodubas pulka (guberņas analogs) administratīvais centrs. Pēc 1781. gada skaitīšanas, Starodubā bija ap 1000 namu. Līdz 20. gadsimta sākuma Starodubā bija vairāk nekā 20 baznīcu. No 1782. līdz 1929. gadam Staroduba bija apriņķa pilsēta Čerņihivas, Gomeļas un Brjanskas guberņās.

## Iedzīvotāju skaits

## Atsauces

## Ārējās saites
Djatkova

**Djatkova** () ir pilsēta Krievijā, Brjanskas apgabala ziemeļos, Djatkovas rajona administratīvais centrs. Tajā dzīvo 32,4 tūkstoši iedzīvotāju (ceturtā lielākā apgabala pilsēta). Pilsēta atrodas Bolvas upes labajā krastā, 35 km uz ziemeļiem no Brjanskas. Šeit atrodas dzelzceļa stacija starp Brjansku un Vjazmu. Līdz 2005. gadam Djatkova bija apgabala pakļautības pilsēta.

## Djatkovas kristāls
thumb|left|250px|Djatkovas kristāla fabrika 20. gadsimta sākumā
Līdz 1790. gadam, kad tika uzbūvēta kristāla fabrika, Djatkova bija neliels ciems. 19. gadsimtā visā Krievijā un Eiropā kļuva pazīstams Djatkovas kristāls. Djatkovas kristāla rūpnīca darbojas līdz mūsdienām un ir lielākais un senākais mākslinieciskās stikla rūpniecības centrs Krievijā.

1810. gadā Djatkovā bija uzcelta lieliska baznīca (nav saglabājusies), kurā ap 1855. gadu bija ielikta kristāla svētbilžu siena, vienīgā visā Krievijā. 1929. gadā šī baznīca tika slēgta un drīz pilnīgi iznīcināta. Daudz vēlāk, 2003. gadā, Djatkovā tika uzcelta cita baznīca, kur arī svētbilžu siena un visa interjera iekārta izgatavota no kristālstikla.

Kopš 19. gadsimta vidus Djatkova kļuva par lielāko ciemu Brjanskas apriņķā; no 1861. gada — pagasta centrs. No 1924. līdz 1938. gadam Djatkova bija pilsētciemats. No 1929. gada — rajona centrs.

Kopš 1976. gada pilsētā ir ievērojams kristāla muzejs.

## Partizānu zeme
Otrā pasaules kara gados Djatkovas rajons kļuva par svarīgu partizānu centru. 1942. gada ziemā un pavasarī, četru mēnešu laikā Nacistiskās Vācijas karaspēka aizmugurē Djatkova un visa rajonas teritorija tika pilnībā atbrīvota no nacistu iebrucējiem un tajā tika atjaunota rajona padomju valdība. 1983. gadā Djatkova tika apbalvota ar "*Tēvijas kara*" ordeni.

## Iedzīvotāju skaits

## Piezīmes un atsauces

## Ārējās saites
Sauleskalns

**Sauleskalns** var būt:
* Sauleskalns — apdzīvota vieta Bērzaunes pagastā;
* Sauleskalns — apdzīvota vieta Gaigalavas pagastā;
* Sauleskalns — paugurs Alūksnes augstienē;
* Sauleskalns — paugurs Latgales augstienē;
* Sauleskalns — paugurs Ziemeļkursas augstienē;
* Pasta nodaļa Kombuļos;
* Pēteris Sauleskalns (1876—1975) — latviešu politiķis;
* Jaungaiļu senkapu cits nosaukums
Kokkopība

thumb|Kokam apzāģēti zari, lai veidotu vainagu
**Kokkopība** jeb **arboristika** ir dārzkopības nozare, kas nodarbojas ar koku, krūmu apkopšanu, stādīšanu vai likvidēšanu. Atšķirībā no mežsaimniecības, kurā tiek kompleksi apkopts viss mežs, kokkopība vairāk nodarbojas ar atsevišķu koku, krūmu un dzīvžogu apkopi.

## Galvenie principi
Radīt saules gaismas piekļuvi visām lapām. Nesamazināt pārmērīgi saules gaismas uzņemšanu augam, parasti apzāģējot ne vairāk par vienu trešdaļu no vainaga masas.
Rencēnu ciems

**Rencēnu ciems** var būt:
* Rencēnu pagasta nosaukums 1949-1990
* Rencēnu ciems - Cēsu rajona administratīvi teritoriāla vienība 1945-1954
FN F2000

**FN F2000** ir Beļģijas 5,56 mm, gāzu darbināma, karabīnes lieluma, vairāku uguns režīmu, *bull pup* konstrukcijas triecienšautene, ko konstruēja un ražo *[[Fabrique Nationale de Herstal]]* (FNH) Herstalā.

F2000 pirmoreiz tika izrādīts 2001. gada *IDEX* bruņojuma izstādē, Abū Dabī, Apvienotajos Arābu Emirātos. F2000 ir Beļģijas Armijas bruņojumā un vēl vairākās valstīs.
Rērihs

**Rērihs** var būt:

* Kārlis Rērihs (1990) — latviešu mežradznieks un komponists;
* Konstantīns Rērihs (*Константин Рёрих*, 1837—1900) — vācbaltiešu izcelsmes Krievijas notārs, Nikolaja Rēriha tēvs;
* Nikolajs Rērihs (*Николай Рёрих*, 1874—1947) — vācbaltiešu izcelsmes krievu gleznotājs, ceļotājs, rakstnieks un domātājs;
* Svjatoslavs Rērihs (*Святослав Рёрих*, *Svetoslav Roerich*, 1904—1993) — krievu un vācbaltiešu cilmes gleznotājs un domātājs.
Blackground Records

***Blackground Records*** ir ASV ierakstu kompānija, kura savu darbību uzsāka 1993. gadā. Kompāniju izveidoja advokāts un mākslinieku menedžeris Berijs Hankersons un viņa dēls Jomo Hankersons.

## Mūziķi
* *[[Alija|Aaliyah]]*
* *[[Ashley Parker Angel]]*
* *Hardnox*
* *JAK*
* *[[JoJo]]*
* *[[Kali Girls]]*
* *[[Kasey Butler]]*
* *[[Lea (dziedātāja)|Lea]]*
* *[[Tank (dziedātājs)|Tank]]*
* *[[Timbaland]]*
* *[[Timbaland & Magoo]]*
* *[[Static Major]]*

## Katalogs

## Ārējās saites
* 
* Blacground Records Myspace lapa
Modests Musorgskis

**Modests Musorgskis** (; dzimis , miris ) bija krievu komponists. Būdams viens no t.s. Varenās kopas dalībniekiem, Musorgskis bija viens no romantisma perioda redzamākajiem krievu komponistiem, kurš centās mūzikā izteikt krievu īpašo identitāti. Pazīstamākie Musorgska darbi ir opera "Boriss Godunovs", simfoniskā glezna "Nakts kailajā kalnā" un klavieru cikls "Izstādes gleznas". Daudzi Musorgska darbi publikai vairāk pazīstami citu komponistu (piemēram, Nikolaja Rimska-Korsakova) redakcijā. 

Dzimis Pleskavas guberņā ļoti senā (Musorgsku dzimta savus radurakstus skaita no Rurika) muižnieku ģimenē. Sešu gadu vecumā pirmoreiz sāka apgūt klavierspēli. Trīspadsmit gadu vecumā Musorgskis uzsāka mācības Gvardes apakšpraporščiku skolā (*Школа гвардейских подпрапорщиков*) Sanktpēterburgā, kuru arī pabeidza un dienēja prestižajā Preobraženskas leibgavardes pulkā. 1856. gadā satika komponistu Aleksandru Borodinu, kad abi dienēja militārajā hospitālī.

Gandrīz visu atlikušo mūža daļu Musorgskis strādāja par ierēdni valsts pārvaldē, publicēdams savus skaņdarbus. Tomēr Musorgska dzīvi arvien spēcīgāk ietekmēja progresējošs alkoholisms, līdz tā radīto seku dēļ viņš 1881. gadā mira.

## Ārējās saites

* Musorgskim veltīta lapa
Kardioloģija

**Kardioloģija** ( – 'sirds', *λογος* – 'mācība') ir medicīnas nozare, kas pēta sirds un asinsvadu slimības, to ārstēšanu un profilaksi. Kardioloģija pēta sirds un asinsvadu sistēmas darbību, uzbūvi, attīstību un izstrādā iedarbīgas diagnostikas un ārstēšanas metodes, kā arī nodarbojas ar sirds un asinsvadu slimnieku medicīnisko rehabilitāciju. Par patstāvīgu nozari kardioloģija kļuva 20. gadsimtā. Aktuālākās kardioloģijas problēmas – miokarda infarkts, ateroskleroze, hipertoniskā slimība.

## Ārējās saites
Mk 14 EBR

**M14 EBR** jeb **Mk 14 Mod 0 EBR** (pilns nosaukums **United States Navy Mark 14 Mod 0 Enhanced Battle Rifle**) ir ASV 7,62 mm kalibra, šautenes lieluma, gāzu darbināta, vairāku uguns režīmu (dažām versijām) šautene. 

Šauteni sākotnēji izstrādāja Maiks Roks un Džims Ribordijs, bet tā bija pārāk skaļa. Mk 14 uzlabotu versiju izstrādāja Smith Enterprises, Inc, bet ražo šo ieroci Naval Surface Warfare Center Crane Division. Lielāko daļu detaļu piegādā *Smith Enterprises*, bet laidi gatavo Sage International.

*Mk 14 Mod 0 EBR* ir M14 šautenes uzlabotā versija. Mk 14 izmanto ASV speciālo uzdevumu vienības, tādas kā ASV Jūras Spēku SEALs un citas. To viņi pārsvarā izmanto kā vidēja attāluma snaiperšauteni. Tieši Mk 14 7,62x51 mm NATO lodes spēks, kas pārspēj M4 karabīnes 5,56x45 mm NATO lodes spēku ir viens no iemesliem, kādēļ *SEAL* šo ieroci izvēlējusies. Pakāpeniski tomēr šo šauteni aizvietos FN SCAR-H (Mk 17) triecienšautenes ar 406 mm garu stobru.
Mosley Music Group

**Mosley Music Group** ir ASV ierakstu kompānija, kura savu darbību uzsāka 2006. gadā. To izveidoja reperis un producents Timbaland. Kompānija darbojas kā meitas uzņēmums kompānijai UMG, un to izplata UMG piederošā kompānija Interscope Records.

## Šobrīdējie izpildītāji
* Timbaland 
* Nellija Furtado 
* Keri Hilson 
* Kriss Kornels 
* Billy Blue 
* SoShy 
* OneRepublic 
* J-D'Amore 
* Hayes 

## Bijušie izpildītāji
* Soul Diggaz
* Izza Kizza
* Omarion

## Katalogs

## Piezīmes un atsauces

## Ārējās saitess
* Mosley Music Group mājaslapa
Upītis

**Upītis** (sieviešu dzimtē Upīte) ir latviešu cilmes uzvārds. Cilvēki ar šo uzvārdu:

* Juris Upītis (1991) — hokejists;
* Kārlis Upītis (1894—?) — žurnālists, sabiedriskais darbinieks un publicists;
* Pēteris Upītis — dārzkopis un selekcionārs;
* Pēteris Upītis — grafiķis un kolekcionārs;
* Ernests Birznieks-Upītis (īstajā vārdā Ernests Birznieks; 1871—1960) — rakstnieks, tulkotājs, bibliotekārs.

## Skatīt arī
* Upe
* Upīts
Sanmarīno (pilsēta)

**Sanmarīno** () ir pilsēta Sanmarīno valsts centrālās daļas austrumos, valsts galvaspilsēta. Sanmarīno pils teritorija ir viena no deviņām Sanmarīno pirmā līmeņa administratīvā iedalījuma vienībām. Sanmarīno atrodas Apenīnu pussalas rietumu daļā, netālu no Adrijas jūras. Pils teritorijas kopējā platība ir 7,09 km² (12% no valsts teritorijas), pēc 2018. gada datiem tajā dzīvoja 4040 iedzīvotāju. Aptuveni puse no iedzīvotājiem dzīvo pašā pilsētā, bet otra puse atlikušajā Sanmarīno pils teritorijā. Sanmarīno atrodas valsts augstākā punkta Titano kalna rietumu pakājē, no 501 līdz 749 metru augstumam virs jūras līmeņa. Titano kalnā atrodas trīs nozīmīgākie Sanmarīno pilsētas cietokšņi. Sanmarīno ir trešā lielākā pilsēta valstī aiz Doganas un Borgo Madžores.

Saskaņā ar leģendu pilsētu 301. gadā dibināja Svētais Marīns () un citi kristieši, kuri aizbēga no Rabas salas mūsdienu Horvātijas teritorijā, lai izvairītos no Romas imperatora Diokletiāna vajāšanas. 2008. gadā vēsturiskais Sanmarīno centrs un Titano kalns tika iekļauts UNESCO Pasaules mantojuma sarakstā. Pilsētas saimniecība galvenokārt balstās uz tūrismu. Pilsēta ir populārs tūrisma galamērķis, kuru katru gadu apmeklē vairāk kā trīs miljoni tūristu, no kuriem lielākā daļa jeb 85% ir Itālijas tūristi. Tuvākā starptautiskā lidosta atrodas Rimini, 25 km uz ziemeļaustrumiem Itālijas teritorijā.

## Atsauces

## Ārējās saites
Pogara

**Pogara** () ir vēsturiskā pilsēta (tagad — pilsētciemats) Krievijā, Brjanskas apgabala dienvidos, Pogaras rajona administratīvais centrs. Tajā dzīvo ap 11 tūkstoši iedzīvotāju. Pilsēta atrodas Sudostes upes labajā krastā, 130 km uz DR no Brjanskas.

## Vēsture

Pogara ir ļoti sena pilsēta. Pirmoreiz tā minēta 1155. gadā, bet līdz 17. gadsimtam tā tikusi saukta par **Radogošču** () vai Radošču (). 17. gadsimta sākumā, kazaku cīņas ar poļu iebrucējiem laikā, tā tika pilnīgi izdedzināta, tādēļ pēc tam, kad bija uzcelta no jauna, saņēma jaunu nosaukumu — **Pogara**.

No 1782. līdz 1797. gadam Pogara bija apriņķa pilsēta, bet vēlāk tā bija pievienota Starodubas apriņķim, Čerņihivas guberņas sastāvā.

1925. gadā Pogara tika noteikta par ciemu; 1938. gadā kļuva par pilsētciematu, tomēr līdz pat šodienai Pogaru bieži sauc par pilsētu. No 1929. gada Pogara ir rajona centrs.

## Pogaras cigāri

Pogara ir pazīstama ar savu cigāru fabriku, kas darbojas kopš 1910. gada līdz mūsdienām. Tā ir vienīgā cigāru fabrika Krievijā. Pogaras cigārus smēķē Vinstons Čērčils un, pēc leģendas, arī Fidels Kastro.

## Iedzīvotāju skaits

## Piezīmes un atsauces
Konektikutas "Sun"

**Konektikutas "Sun"** ir ASV sieviešu basketbola klubs, kas ir bāzēts Konektikutā, ASV. Komanda tika dibināta 1999. gadā ar nosaukumu Orlando "*Miracle*". Klubs startē WNBA austrumu konferencē. Klubs ir 3 reizes izcīnījis konferences čempiones titulu (2004., 2005, 2019.). 2009. gada sezonā klubā spēlēja latviešu basketboliste Anete Jēkabsone-Žogota.

## Ārējās saites
* Oficiālā mājaslapa
Daiena Taurazi

**Daiena Lorena Taurazi** (, dzimusi  Čino, Kalifornijas štatā, ASV) ir bijusī amerikāņu basketboliste, spēlēja uzbrūkošāis aizsardzes pozīcijā. Bijusi ASV sieviešu basketbola valstsvienības dalībniece. No 2004. gada līdz 2024. gadam spēlēja Sieviešu Nacionālās basketbola asociācijas (WNBA) komandā Fīniksas "Mercury", taču pārstāvējusi arī Krievijas un Turcijas klubus, piedaloties Eirolīgā. Karjeras laikā spēlējusi Maskavas "Dinamo", Maskavas apgabala "SpartaK", Stambulas "Fenerbahçe", Stambulas "Galatasaray" un Jekaterinburgas UMMC komandās, sešas reizes kļuvusi par Eirolīgas čempioni.

Fīniksas "Mercury" sastāvā trīs reizes kļuvusi par WNBA čempioni (2007, 2009, 2014). 2009. gadā D. Taurasi kļuva gan par sezonas visvērtīgāko spēlētājo (MVP), gan saņēma finālu MVP balvu. Finālu MVP balvu ieguva arī 2014. gadā.

ASV izlases sastāvā kļuvusi par seškārtēju olimpisko čempioni (, , , , , ) un trīskārtēju pasaules čempioni (2010, 2014, 2018). D. Taurazi ir pirmā basketboliste, kas uzvarējusi sešos olimpiskajos turnīros pēc kārtas, un otrā starp visu veidu sportistiem aiz Ungārijas paukotāja Aladāra Gereviča.

## Atsauces

## Ārējās saites

* Diānas Taurasi oficiālā mājaslapa 
* FIBA Europe.com profils 
* WNBA 2004. gada drafta informācija 
* US Olympics informācija
European Hit Radio Top 40 Nr. 1 (2010)

[thumb|200px|[David Guetta un Kid Cudi singla "Memories" vāka noformējums. Singls pirmo vietu ieņēma 10 nedēļas.]]
[thumb|200px|[Eminem un Rihanna singla "Love The Way You Lie" vāka noformējums. Singls pirmo vietu ieņēma 13 nedēļas.]]

**European Hit Radio Top 40** ir Latvijas nacionālās apraides radiostacijas European Hit Radio  iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2010. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām ir balsots European Hit Radio mājas lapā — sadaļās Top 5 / Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā ir balsots par dziesmām, visas balsis, pēc noteikta algoritma, tiek summētas kopā, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 17.00, ar atkārtojumu svētdienā plkst. 10.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 5 / Top 9 — balsot ir iespējams reizi dienā,
* EHR mājas lapā, balsojot sadaļā Top 40 — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 5 / Top 9 un Top 40, ir iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 5 (1 ir zemākais vērtējums, kas nozīmēs, ka dziesma pavisam nepatīk, 5 — augstākais vērtējums, kas nozīmēs, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz linka. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 5 / Top 9, balsojuma rezultāts tiek apkopots raidījumā Top 5, kas ēterā skan katru darba dienu plkst. 16.40 un raidījumā Top 9, kas skan no svētdienas līdz ceturtdienai plkst. 21.20.

## 1. vietas dziesmu saraksts

[thumb|150px|[Keri Hilson.]]
[thumb|150px|[Ādams Lamberts|Adam Lambert.]]

## Skatīt arī
* European Hit Radio
* European Hit Radio Top 40
* European Hit Radio Top 100
* European Hit Radio Top 100 (2010)

## Piezīmes un atsauces

### Atsauces

## Ārējās saites
Fokina (Brjanskas apgabals)

**Fokina** () ir apgabala pakļautības pilsēta Krievijā, Brjanskas apgabala ziemeļos, pie Djatkovas un Brjanskas administratīvo rajonu robežas. Tajā dzīvo ap 15 tūkstoši iedzīvotāju. Pilsēta atrodas Bolvas upes labajā krastā, 12 km uz ziemeļiem no Brjanskas pilsētas robežas.

## Vēsture
Pilsētas pirmsākumi ir 1899. gadā, kad uzņemējs Sergejs Maļcovs uzbūvēja Portlandes cementa rūpnīcu (*Мальцовский портландцемент*). Līdz 1922. gadam šī rūpnīca bija Žizdras apriņķa, Kalugas guberņas sastāvā, bet tajā gadā visa Žizdras apriņķa rietumu daļu pievienoja Bežicas apriņķa Djatkovas pagastam.

1929. gadā nodibināja Cementa rūpnīcas ciematu (*Цементный Завод*, vēlāk *Цементный*). 1964. gadā to pārdēvēja revolucionāra Ignata Fokina vārdā par Fokinas pilsētu. No 1969. gada pilsētai pieder bijušais ciems (tagad — daudzstāvu mikrorajons) Šibeņeca, 5 km uz dienvidrietumiem no pilsētas, kurā dzīvo vairāk nekā 10 tūkstoši iedzīvotāju.

20. gadsimta otrajā pusē rūpnīcu palielināja, un tagad tā ir vislielākā Krievijā. Cementa ražošanas dēļ pilsētā ir nelabvēlīga ekoloģiskā situācija. 
Līdz 2002. gadam Fokina (Cementnija) bija Djatkovas rajona sastāvā, bet tagad Fokina ir apgabala pakļautības pilsēta. Tajā ir dzelzceļa stacija starp Brjansku un Vjazmu.

## Iedzīvotāju skaits

## Atsauces

## Ārējās saites
Lorēna Džeksone

**Lorēna Elizabete Džeksone** (; dzimusi ) ir Austrālijas basketboliste, spēlē centra pozīcijā, Austrālijas sieviešu basketbola izlases dalībniece. Pašlaik (2012) pārstāv Spānijas klubu Valensijas "Ros Casares" un WNBA klubu Sietlas "Storm". Kopā ar Austrālijas izlasi ir izcīnījusi 2000., 2004. un 2008. gada olimpisko spēļu sudraba medaļas un . un  gada bronzas medaļas basketbola turnīrā.

## Ārējās saites
Mondevilas USO

**USO Mondeville** (pilnais nosaukums: *Union Sportive Ouvrière de Mondeville*) ir Francijas sieviešu basketbola klubs, kas ir bāzēts Mondevilā, Francijā. Komanda tika dibināta 1971. gadā. Klubs startē Francijas sieviešu basketbola līgā un Eiropas kausa izcīņā. Klubs ir 3 reizes piedalījies Eirolīgā - 2005-06, 2006-07, 2007-08, labākais panākums bija iekļūšana astotdaļfinālā. Eiropas kausa izcīņā klubs ir piedalījies 7 reizes, labākais panākums bija iekļūšana ceturtdaļfinālā. Laikposmā no 2002. līdz 2004. gadam klubā spēlēja latviešu basketboliste Anete Jēkabsone-Žogota. 2009./2010. gada sezonā klubā spēlē cita latviešu basketboliste Aija Putniņa.

## Panākumi
* Francijas kausa ieguvējs: 1995, 1999.

## Ārējās saites
* Oficiālā mājaslapa
Ādams (priekšvārds)

**Ādams** ir vīriešu priekšvārds. "Ādams" ebreju valodā nozīmē "cilvēks" jeb "vīrs". Vecās Derības 1. Mozus grāmatā lietotais vārds ir tuvs ivrita vārdam *adamah* (zeme), no kā putekļiem Dievs izveidojis cilvēku. Latviešu kalendārā Ādama vārdadiena ir 24. decembrī.

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 194 personas ar vārdu *Ādams*.

## Varianti
* Adam
* Ādam (persiešu)
* Adem (turku, arābu)
* Adamo
* Adams
* Adamus

## Cilvēki
* Ādams, atbilstoši Bībelei, Torai un Korānam ir Dieva radītais pirmais cilvēks.

## Atsauces

## Ārējās saites
* vardadienas.lv
HK UMP

**UMP** (no  — "Universālā mašīnpistole") ir Vācijas automātiska, vairāku uguns režīmu mašīnpistole, ko izstrādāja un ražo *[[Heckler & Koch|Heckler & Koch GmbH]]* (H&K) no Obendorfas pie Nekāras. Ieroča versijas ir paredzētas vairākiem patronu kalibriem: 9x19&nbsp;mm, .40, .45. UMP ir MP5 mašīnpistoles pēctecis. 

UMP ir vairāku valstu likumsargu un bruņoto spēku bruņojumā. Pārsvarā UMP izmanto speciālo uzdevumu vienības. Arī Latvijas Republikas Nacionālie bruņotie spēki izmanto UMP (Militārā policija un Speciālo uzdevumu vienība).
## Ārējās saites
*2008 Heckler & Koch Military and LE brochure
*Nazarian's Gun Recognition Guide – H&K UMP Demonstration (MOV)
*Modern Firearms: Heckler & Koch UMP
Henriks Veņavskis

**Henriks Veņavskis** (; dzimis , miris ) bija ebreju izcelsmes poļu vijolnieks un komponists.

## Dzīvesgājums
Dzimis 1835. gadā Ļubļinā kristīta ebreju ārsta Tadeuša Veņavska (pirms vārda maiņas Tobiša Petruškas jeb Volfa Helmana) un viņa sievas Regīnas, dzimušas Volfas, ģimenē. 
No 1843. gada viņš mācījās Parīzes konservatorijā. Pēc tās beigšanas daudz koncertēja dažādās valstīs. 1847. gadā publicēja pirmo skaņdarbu. Pēc Antona Rubinšteina uzaicinājuma pārcēlās uz Sanktpēterburgu, kur dzīvoja no 1860. līdz 1872. gadam, cita starpā nodarbojoties ar pedagoģiju. No 1872. līdz 1874. gadam kopā ar Rubinšteinu koncertēja ASV. 1875. gadā ieņēma Anrī Vjetana vietu Briseles karaliskajā konservatorijā. Briseles perioda laikā pasliktinājās Veņavska veselība, un 1879. gadā Krievijas tūres laikā viņš tika ievietots Odesas slimnīcā. Par spīti draugu, kā arī Pētera Čaikovska mecenātes Nedaždas fon Mekas pūlēm, 1880. gada martā Veņavskis Maskavā mira. Apglabāts Povonzku kapsētā Varšavā.

Kopš 1952. gada Poznaņā notiek Veņavska vārdā nosaukts starptautisks vijoļmūzikas konkurss.

## Ārējās saites

* Veņavska notis IMSLP
* Veņavska biedrība ,
TDI Vector

**TDI Vector** jeb **Kriss Super V** ir ASV .45 ACP kalibra, automātiska, vairāku uguns režīmu mašīnpistole, ko izstrādāja un ražo *[[Transformational Defense Industries]], Inc.*. Tai ir neparasts darbības princips: viss atsitiens neiet uz plecu, bet iet uz leju aiz magazīnas. Pateicoties šai sistēmai, atsitiens tiek samazināts par 60%, bet stobra kāpums samazinās par 95% procentiem. Šīs darbības sistēmas nosaukums ir **Kriss Super V**. Vārds *Kriss* cēlies no dienvidaustrumu Āzijas tautu cīņas dunča. Pašlaik (2009.) *TDI Vector* nelieto neviena likuma aizsargājoša institūcija, tomēr tas ir pieejams tirgū.

## Ārējās saites

* 
* 
*
Agent M

***Agent M*** ir igauņu rokgrupa. Grupa izveidota 2005. gadā. Grupa dziesmas izpilda angļu un igauņu valodā. Grupa 2007. gadā izdeva savu debijas albumu *[[Spionaaž]]*.

## Ārējās saites
* Oficiālā mājaslapa
Sekoman.lv

***Sekoman.lv*** bija tiešsaistes sociālā tīkla tīmekļa vietne — sociāla mikroblogošanas vietne, kurā teksta ziņojumu garums ir ierobežots līdz 140 rakstzīmēm. Papildus teksta ziņojumiem ir iespēja pievienot attēlus, fotogrāfijas. Ievietojot tekstā saites uz *[[YouTube]]* video, šā video sīktēls tiek pievienots teksta beigās. Klikšķinot uz to tiek atvērts logs ar iekļautu video.
Ir pieejama automātiska ierakstu veidošana integrējot *[[Flickr]]* (augšuplādētās un iepatikušās fotogrāfijas), *[[YouTube]]* (iepatikušies video) un *[[Vimeo]]* (augšuplādētie un iepatikušies video) pakalpojumus, RSS barotnes. Pieejama arī abpusēja integrācija ar mikroblogošanas vietni *[[Twitter]]* — veicot ierakstu kādā no vietnēm, ieraksts tiks publicēts abās vietnēs (atbildes netiek pārpublicētas).

*Sekoman.lv* neieguva plašu lietotāju atsaucību, un vēlāk pārtrauca darbību.

## Ārējās saites
* Sekoman.lv mājas lapa
* Sekoman.lv lietotāju publicētie attēli un fotogrāfijas smpic.lv
* Sekoman.lv izmantotais garu interneta saišu īsināšanas serviss ej.uz
Jevgeņijs Svešņikovs

**Jevgeņijs Svešņikovs** (; dzimis  Čeļabinskā, miris  Maskavā) bija krievu šahists, lielmeistars, kā arī treneris un šaha literatūras autors. Ir devis lielu ieguldījumu atklātņu teorijā. 

## Dzīvesgājums
Dzimis 1950. gadā  Čeļabinskā, izstrādāja oriģinālu sicīliešu aizsardzības variantu, kas ir nosaukts par Čeļabinskas jeb Svešņikova variantu. 1977. gadā kļuva par starptautisko lielmeistaru šahā. Dzīvoja Rīgā, 2003. un 2008. gadā bija Latvijas čempions. no 2002. gada šaha sacensībās pārstāvēja Latvijas šaha federāciju, bet kopš 2015. gada 4. novembra J. Svešņikovs pārstāvēja Krievijas šaha federāciju.

Miris 2021. gada 18. augustā.
Viņa dēls šahists Vladimirs Svešņikovs pārstāv Latviju.

## Nozīmīgākās sacensības

* 1976. gads, 8.-10. vieta PSRS šaha čempionātā.
* 1978. gads, 5.-8. vieta PSRS šaha čempionātā.
* 1984/1985. gads, 1. vieta Hastingsas starptautiskajā turnīrā.
* 2003. gads, 1. vieta Latvijas šaha čempionātā.
* 2008. gads, 1. vieta Latvijas šaha čempionātā.
* 2010. gads, 1. vieta Latvijas šaha čempionātā.

## Atsauces

## Ārējās saites
Svešņikovs

**Svešņikovs** (, no *све́чник* — 'sveču lējējs'; sieviešu dzimtē Svešņikova *(Све́шникова)*) ir krievu cilmes uzvārds. Cilvēki ar šo uzvārdu:

* Jevgeņijs Svešņikovs (*Евгений Свешников*; 1950—2021) — Krievijas šahists, lielmeistars, kā arī treneris un šaha literatūras autors;
* Vladimirs Svešņikovs (*Владимир Свешников*; 1986) — Latvijas starptautiskais meistars šahā.

## Skatīt arī
* Svečņikovs
Baloži (nozīmju atdalīšana)

**Baloži** var būt:
* Baloži - baložu dzimtas putni
* Baloži - pilsēta Ķekavas novadā
* Baloži - Berģu apkaimes daļa
* Baloži - Jelgavas pilsētas daļa
* Baloži - apdzīvota vieta Amatas pagastā
* Baloži - apdzīvota vieta Katvaru pagastā
* Baloži - apdzīvota vieta Olaines pagastā
* Baloži - apdzīvota vieta Rencēnu pagastā
* Baloži - apdzīvota vieta Ropažu novadā
* Baloži - apdzīvota vieta Seces pagastā
* Baloži — dzelzceļa pieturas punkts līnijā Rīga—Jelgava
* Jomalu cits nosaukums
* Bolūžu cits nosaukums

## Skatīt arī
* Balodis
* Mājas balodis
Eirodziesma 2010

**[[Eirodziesma]] 2010** ir 55. starptautiskā Eirovīzijas dziesmu konkursa Latvijas nacionālā atlase, kuras fināls notika  Ventspilī jaunatklātajā teātra ēkā "Jūras vārti". 2010. gada Eirodziesmā varēja piedalīties tikai mākslinieki no Latvijas. Šis bija pirmais gads, kopš tika ieviesta pusfinālu sistēma 2005. gada konkursā, kad, sakarā ar ekonomisko krīzi un budžeta deficītu, nenotika pusfināls.

Latvijas Televīzija (LTV) par nacionālās atlases organizēšanu paziņoja  pēc nedēļu ilgas nacionālās atlases noteikumu izveides un apstiprināšanas. Tāpat kā iepriekšējos gadus konkurss notika pateicoties arī Ventspils domes atbalstam.

Pasākuma organizētāji Latvijas Televīzija saņēma 79 dziesmu pieteikumus, kuras tika iesniegtas laikposmā līdz , no kurām  tika paziņotas 10 finālistes īpašā preses konferencē. Savu dziesmu Eirovīzijas finālam iesniedza arī Cūkmens, taču netika izvirzīts uz finala atlasi.

Pēc tam žūrija izvērtēja visas dziesmas, no kurām atlasīja 10 labākās, kuras startēja konkursa finālā. Finālā dziesmas vērtēja skatītāji un žūrija, kuri kopējā balsojumā izvēlējās 3 superfināla dalībnieces, no kurām uzvarētāju un Latvijas pārstāvi Eirovīzijā izvēlējās skatītāji telefonbalsojumā.

## Dziesmas

## Fināls
 LTV7 raidījuma "Sems" tiešraidē tika izlozēta finālistu uzstāšanās kārtība. Fināls norisinājās 27. februārī divās kārtās. Pirmajā kārtā piedalījās visas desmit finālistes, par kurām balsoja skatītāji un kuras vērtēja žūrija attiecībā 50/50. Trīs vismazāk punktus saņēmušās dziesmas piedalījās otrajā kārtā jeb Superfinālā, kur par tām balsoja tikai skatītāji.

Eirodziesma 2010 fināls tika pārraidīts LTV1, kā arī internetā. Koncerts sākās plkst. 21:10.

Mākslinieki uzstājās šādā secībā. Balsojuma rezultāti:

### Superfināls
Superfinālā uzvarēja Aisha ar dziesmu "What For? (Only Mr. God Knows Why)".

### Fināla žūrija
* Uldis Marhilēvičs
* Daiga Mazvērsīte
* Niks Matvejevs
* Artis Volfs
* Intars Busulis

## Specbalvas
* *Raidījuma "[[Sems]]" simpātija*: PeR — "Like A Mouse"
* *[[Ventspils]] simpātija*: Aisha — "What For? (Only Mr. God Knows Why)"
* *[[Radio SWH]] simpātija*: Aisha — "What For? (Only Mr. God Knows Why)" (pirms balvas pasniegšanas tika paziņots, ka šī balva tiks Eirodziesmas uzvarētājam)
* *[[Neatkarīgā Rīta Avīze|NRA]] simpātija*: Aisha — "What For? (Only Mr. God Knows Why)"

## Skatīt arī
* Latvija Eirovīzijas dziesmu konkursā
* 2010. gada Eirovīzijas dziesmu konkurss

## Atsauces
* Eirodziesmas 2010 nolikums

## Ārējās saites
* Eirodziesmas mājaslapa
Gamedev.lv

right|99px|thumb|Vortāla logo
**gamedev.lv** (agrāk latvian.gamez.lv) ir Latvijā radīto spēļu portāls. Tīmekļa vietnē var atrast gandrīz visas Latvijā radītās spēles, kā arī informāciju un jaunākās ziņas par tām.

Šobrīd gamedev.lv ir Latvijas spēļu izstrādātāju asociācijas mājaslapa, kurā tiek izlikta informācija par nozares jaunumiem un Latvijā veidotām spēlēm.

## Vēsture
Tīmekļa vietni izveidoja 2006. gadā ar mērķi apkopot visas Latvijā veidotās spēles vienuviet. Līdz 2024. gadam šajā vietnē bija pieejamas apmēram 70 Latvijā radītās spēles, kas apvienotas 11 kategorijās. Visvairāk spēļu ir no spēļu izstrādes konkursiem, kā *[[Indago]]* un *[[MiniGC]]*, taču netrūkst spēļu arī no citiem izstrādātājiem. Vēl viena svarīga sastāvdaļa ir pamācības, kas iepazīstina lasītājus ar dažādām jaunām tehnoloģijām un to lietošanu. Lapā arī regulāri tiek ievietoti Latvijas un citu valstu spēļu izstrādes jaunumi.

## Vietnes saturs
Tīmekļa vietnē izvietota informācija par spēļu studijām Latvijā, latviešu izstrādātāju veidotajām spēlēm un nozares pasākumiem. Latvijas spēļu izstrādātāju asociācija (LSIA) mājaslapā publicēti raksti par sasniegumiem un pasākumiem. Vietnē pieejamas latviešu radītas spēles un informācija par to izstrādātājiem.

## Ārējās saites
* Oficiālā tīmekļa vietne
Danja

**Floids Nataniels Hilss** (); dzimis , labāk zināms kā **Danja** ir ASV producents, komponists un dziesmu tekstu autors, Grammy balvu ieguvējs. Danja producējis ļoti daudzu pasaules hītus.

## Ārējās saites
* Danja portālā MySpace
Jans Matejko

**Jans Aloīzijs Matejko** (, dzimis , miris ) bija poļu gleznotājs, kurš pazīstams ar Polijas vēstures batālo un vēsturisko ainu glezniecību, tā stiprinādams poļu nacionālo garu laikā, kad nepastāvēja Polijas valsts.

## Dzīvesgājums
Dzimis Krakovas brīvpilsētā, kā devītais bērns vienpadsmit bērnu ģimenē. Tēvs bija čehu izcelsmes skolotājs, bet māte — jauktas poļu–vācu izcelsmes. Skolā Jana Matejko sekmes bija visai pieticīgas, izņemot zīmēšanu, tāpēc, par spīti vājajām sekmēm, viņš tika uzņemts Krakovas mākslas akadēmijā. Vēlāk papildinājās Minhenē un Vīnē, bet vēlāk atgriezās Krakovā, kur nodzīvoja līdz sava mūža galam. Džives sākumā būdams visai trūcīgs, kopš 1865. gada, kad Matejko ieguva zelta medaļu Parīzes salonā, viņa finansiālais stāvoklis būtiski uzlabojās. Janvāra sacelšanās laikā Matejko finansiāli atbalstīja nemierniekus.

## Pazīstamas Matejko gleznas

## Ārējās saites
Termosbenvēži

**Termosbenvēži** (*Thermosbaenacea*) ir augstāko vēžu kārta. To ķermeņu garums ir no 2 līdz 3,5 mm. Tie ir akli, bezkrāsaini un primitīvi vēžveidīgie, kuri sastopami Dienvideiropā, Āfrikā un Ziemeļamerikā. Dzīvo ģeotermālos avotos kā saldūdenī, tā arī iesāļā ūdenī.
Sačems

thumb|Vapingeru cilts sačema Deniela Nimhana skulptūra

**Sačems** jeb **sagamors** ir Jaunanglijas un Kanādas dienvidaustrumu algonkinu indiāņu augstākais virsaitis. Abi vārdi ir angliskoti radniecīgu austrumalgonkinu valodu nosaukumi. Daži avoti apgalvo, ka sačemi ieņēma augstāku statusu nekā sagamori.

## Etimoloģija
Šķiet, ka abiem tituliem ir kopīga izcelsme. Lai arī kolonisti un vēsturnieki vārdu "sagamors" dažreiz attiecināja uz zemāka ranga virsaiti, mūsdienās tiek uzskatīts ka "sačems" un "sagamors" ir viena un tā paša vārda dialektiskas atšķirības.

### Radniecīgi vārdi

1. Vārdi kas ir cēlušies no proto-austrumalgonkinu pirmvārda *sākimāw*:
* *sâchim* (naragansetu valodā), angliskots kā *sačems*
* *sakəma* (austrumabenaku), angliskots kā *sagamors*
* *sakom* (malesītu-pasamakodu)
* *sôgmô* (rietumabenaku)

2. Vārdi kas ir cēlušies no proto-cetrālalgonkinu pirmvārda *hākimāw*:
* *ogimaa* (anišinabu valodā)
* *ogimà* (algonkinu)
* *gimaa* (otavu)
* *wgema* (potavatomu)
* *uchimaa* (krī)
* *iiyuuchimaaw* (naskapu)

## Ievērojamākie sačemi
''Ousamekuins'' bija vampanoagu konfederācijas augstākais sačems jeb masasoits (Jaunanglijas dienviddaļas algonkiniem kā "masasoits sačems"). Naragansetu masasoiti pirms cilts pakļaušanas bija *Canonicus* (apm. 1565.—1647.) un *Canonchet* (?—1676.). Pekotu masasoiti: *Wopigwooit* (?—1631.), *Sassacus* (apm. 1560.—1647.), moheganu masasoiti: Unkass (apm. 1588.—1683.), *Mahomet Weyonomon* (?—1736.), niantiku sačems: *Ninigret*.

Penakuku konfederācijas augstākie sačemi: *Passaconaway* (dzimis starp 1550. un 1570., miris 1679.), *Wonalancet* (apm. 1619.—1697.), penobskotu: *Madockawando* (apm.1630.—1698.), abenaku: *Samoset* (apm. 1590.—1653.).
 
Titulu "sagamors" savā romānā "Pēdējais mohikānis" bieži izmantoja Džeimss Fenimors Kūpers.

## Atsauces
Karačeva

**Karačeva** () ir pilsēta Brjanskas apgabala austrumos Krievijā, Karačevas rajona administratīvais centrs. Tajā dzīvo 19,6 tūkstoši iedzīvotāju. Pilsēta atrodas Sņežetas upes labajā krastā, ap 40 km uz austrumiem no Brjanskas.

## Vēsture
Karačeva ir viena no vecākajām pilsētām Brjanskas apgabalā. Tā pirmoreiz minēta hronikā 1146. gadā, kopā ar Brjansku un Sevsku. 13.-14. gadsimtā tā bija neatkarīgās Karačevas kņazistes galvaspilsēta. Šīs kņazistes teritorija bija izstiepta no Mosaļskas ziemeļaustrumos līdz Donas upei dienvidaustrumos.
No 1356. gada Karačeva bija Lietuvas lielkņazistes, no 1503. — Maskavijas, vēlāk Krievijas caristes pakļautībā.

Ap 1615. gadu Juku laikos (*Смутное время*) Karačevu gandrīz iznīcināja Polijas-Lietuvas kopvalsts karaspēks, tādēļ 1618. gadā Maskavā esot pieņemts lēmums šo pilsētu pavisam likvidēt, bet tas drīz atcelts.

No 1778. līdz 1920. gadam Karačeva bija apriņķa pilsēta Orlas guberņā, tad Brjanskas guberņā (1920—1929).

## Iedzīvotāju skaits

## Atsauces

## Ārējās saites
Sevska

**Sevska** () ir pilsēta Krievijā, Brjanskas apgabala dienvidaustrumos, Sevskas rajona administratīvais centrs. Tajā dzīvo 7,5 tūkstoši iedzīvotāju. Pilsēta atrodas Sevas upes kreisajā krastā, 130 km uz dienvidiem no Brjanskas.

## Vēsture

thumb|left|250px|Sevska 20. gs. sākuma. Kijivas iela.

Atrodas Severijas vēsturiskās zemes teritorijā. Tā pirmoreiz minēta hronikā 1146. gadā, kopā ar Brjansku un Karačevu. Tomēr 13.-15. gadsimtā nav nevienas hronikas atsauces par Sevsku; iespējams, ka šī pilsēta tajā laikā nepastāvēja.

16. gadsimtā Sevska atradās uz Krievijas caristes dienvidu robežas, un tur bija uzcelts ozola koka cietoksnis. 17. gs. beigās pēc dumpja Maskavā uz Sevsku no Maskavas bija izraidīti tūkstošiem strēļu ar viņu ģimenes locekļiem, tāpēc Sevska ātri kļuva par lielu pilsētu. Pat šodien Sevskā ir mazāk iedzīvotāju, nekā bija pirms 300 gadiem.

No 1778. līdz 1920. gadam Sevska bija apriņķa pilsēta Orlas guberņā, 1920.—1929. gadā Brjanskas guberņā. Kopš 1929. gada Sevska ir rajona centrs.

## Iedzīvotāju skaits

## Interesants fakts

Pie Sevskas tika atrasta lielākā Eiropas Krievijā mamutu atlieku akumulācija.  

## Atsauces

## Ārējās saites
Kļetņa

**Kļetņa** () ir pilsētciemats Krievijā, Brjanskas apgabala ziemeļrietumos, Kļetņas rajona administratīvais centrs. Tajā dzīvo ap 13,5 tūkstoši iedzīvotāju. Pilsētciemats atrodas mežu dziļumā, Nadvas upes kreisajā krastā, apmēram 100 km uz rietumiem no Brjanskas.

## Vēsture

Ciemats bija dibināts ap 1880. gadu un no sākuma tika saukts par *Ļudinku* (). Turp bija uzcelts dzelzceļš no Žukovkas un Ļudinkā tika izveidota kokzāģētavas rūpnīca, vienа no lielākajām Orlas guberņā. Par ***Kļetņu*** tad sauca klosteri pie upes ar tādu pašu nosaukumu, 12 km uz dienvidaustrumiem no Ļudinkas.

1920. gados šis klosteris bija iznīcināts un 1935. gadā Ļudinka kļuva par pilsētciematu ar savu mūsdienu nosaukumu.

Otrā pasaules kara gados Kļetņas rajons kļuva par svarīgu partizānu centru, kur mežos rīkojušās 6 partizānu brigādes.

Šodien Kļetņa ir viens no lielākajiem apgabala pilsētciematiem, kur darbojas kokapstrādes, mēbeļu, pārtikas rūpniecības uzņēmumi.

## Iedzīvotāju skaits

## Piezīmes un atsauces
Skandinaviska Enskilda Banken

thumb|300px|SEB Vilnius

***Skandinaviska Enskilda Banken AB*** jeb saīsinājumā **SEB** ir Zviedrijas finanšu uzņēmumu grupa. *SEB* darbojas Skandināvijā, Baltijas valstīs, Vācijā, Polijā, Krievijā un Ukrainā, kā arī uztur stratēģisku klātbūtni vēl desmit citās valstīs. Uzņēmums izveidojās 1972. gadā, apvienojoties *Stockholms Enskilda Bank* un *Skandinaviska Banken*.

## Latvijas filiāles izveide
1993. gadā, apvienojot pēc Latvijas Bankas reorganizācijas neprivatizētās nodaļas, nodibināja AS **Latvijas Universālā banka**.
1994. gadā Latvijas Unibanku nodeva Privatizācijas aģentūras valdījumā, bet 1995. gadā tā tika reģistrēta kā privāta akciju sabiedrība (puse akciju piederēja privātajam kapitālam, puse - Latvijas valstij).
1996. gadā Latvijas Unibankas akcijas sāka kotēt Rīgas Fondu biržas oficiālajā sarakstā, par bankas akciju īpašniekiem kļuva Eiropas Rekonstrukcijas un attīstības banka un *Swedfund International AB*.

Krievijas ekonomiskās krīzes laikā 1998. gadā Latvijas Unibanka uzsāka sadarbību ar *Skandinaviska Enskilda Banken* (SEB), kas 1999. gada 5. janvārī kļuva par Latvijas Unibankas akcionāru. 2001. gadā Unibanka pārtrauca akciju kotāciju Rīgas Fondu Biržā.
2005. gadā to pārdēvēja par **SEB Unibanku**, bet 2008. gadā par SEB banku.

## Atsauces

## Ārējās saites
* SEB banka
Caterham F1 Team

***Caterham F1 Team*** ir Malaizijas Formula 1 autosacīkšu komanda. Tā debitēja . gadā ar nosaukumu ***[[Lotus F1 Racing]]***. un bija viena no trim komandām, kuras 2010. gada sezonā debitēja F1 čempionātā. Ar nosaukumu ***Caterham F1 Team*** komanda startē kopš . gada.  Komandu dibinājis Malaizijas uzņēmējs Tonijs Fernandess, komandas vadītājs kopš 2012. gada novembra ir Sirils Abitbuls. *Caterham* lieto *[[Renault]]* dzinējus.

Komandas galvenā bāze atrodas Līfīldas pilsētā Oksfordšīrā, Apvienotajā Karalistē. 

## Team Lotus (2010&ndash;2011)

Pirmajā sezonā komandā brauca Jarno Trulli un Heiki Kovalainens, bet par komandas testu un rezerves pilotu kļuva Fairuzs Fauzijs. Komandas tehniskais direktors ir Maiks Gaskoins.

### Nosaukuma strīdi
Pēc ilgstošām diskusijām 2011. gada novembrī F1 vadītāju sanāksmē tika pieņemts lēmums:
* ***Team Lotus*** maina nosaukumu uz ***Caterham F1 Team***;
* ***Renault*** (kuru sponsorē Lotus autobūves uzņēmums) kļūst par ***[[Lotus F1 Team]]***.

## Caterham (2012&ndash;)
. gada sezonā komandas sastāvā startē Heiki Kovalainens un Vitālijs Petrovs. Sezonas gaitā komanda regulāri parādīja labākus rezultātus par pārējām t.s. "jaunajām" komandām (HRT un *[[Marussia F1|Marussia]]*), tomēr sacīkstēs ne reizi nefinišēja augstāk par 13. vietu un pēc sezonas četrpadsmitā posma, Singapūras ''Grand Prix'', kurā *Marussia* pilots Timo Gloks ieņēma 12. vietu, *Caterham* konstruktoru kausa kopvērtējumā atkrita uz priekšpēdējo, 11. vietu. Divus posmus pirms sezonas beigām komandas īpašnieks Tonijs Fernandess atkāpās no komandas vadītāja amata, nodot to francūzim Sirilam Abitbulam. 

## Piezīmes un atsauces

## Ārējās saites

* Oficiālā mājaslapa 
* Caterham - komandas profils portālā ESPN F1
Rogņedina

**Rogņedina** () ir vēsturiskais ciems (no 1986. — pilsētciemats) Krievijā, Brjanskas apgabala ziemeļos, Rogņedinas rajona administratīvais centrs. Tajā dzīvo 3 tūkstoši iedzīvotāju. Pilsētciemats atrodas netālu no Gabjas upes, apmēram 100 km uz ziemeļrietumiem no Brjanskas.

## Vēsture

Rogņedinas nosaukums saistīts ar kņazienes Rogņedas vārdu. Šī Rogņeda bija Smoļenskas kņaza Rostislava māsa un dzīvoja divpadsmitajā gadsimtā. Vēlāk Rogņedina tika iekļauta Brjanskas un pēc 1775. g. — Roslavļas apriņķu sastāvā (no 1861. g. — pagasta ciems).

Kopš 1929. gadā Rogņedina ir rajona centrs; 1986. gadā kļuva par pilsētciematu. Rogņedinā darbojas linu fabrika.

## Iedzīvotāju skaits

## Atsauces
Jēgers (nozīmju atdalīšana)

**Jēgers** ( — 'mednieks') var būt:

* jēgers — vācu militārās vienības veids;

* vācu cilmes uzvārds, kas vēsturiski sastopams arī Latvijā (sieviešu dzimtē **Jēgere**). Cilvēki ar šo uzvārdu:

** Alfons Jēgers (1919—1999) — latviešu futbolists;
** Benjamiņš Jēgers (1915—2005) — ASV latviešu letonists un bibliogrāfs;
** Čaks Jēgers (*Chuck Yeager*; 1923) — ASV lidotājs;
** Enars Jēgers (*Enar Jääger*; 1984) — igauiņu futbolists;
** Sergejs Jēgers (1979) — latviešu operdziedātājs.
Alkohols

**Alkohols** (no , *al kuhl* — ‘smalks pulveris’, 'Antimons') var būt:
* alkoholiskos dzērienos esošais etilspirts kopā ar tā piemaisījumiem (vispārpieņemtā nozīme);
* jebkurš spirts (novecojusi nozīme) — piemēram, metilspirtu agrāk dēvēja par metilalkoholu;
* sarunvalodā jebkurš etilspirtu saturošs dzēriens.

## Skatīt arī
* Alkoholisms

## Atsauces
Rabīniskais jūdaisms

**Rabīniskais jūdaisms** (ivritā: "*Yahadut Rabanit*" - יהדות רבנית) ir jūdaisma veids, kas radās pēc Jeruzalemes tempļa pilnīgās iznīcināšanas 1. gadsimta 70. gados. Faktiski, visi mūsdienu reliģiskie ebreji, neskatoties uz atšķirībām, ir rabīniskā jūdaisma sekotāji. Vienīgi, savulaik spēcīgais, taču mūsdienās gandrīz izzudušais karaītisms, noliedz rabīnu uzsvaru uz orālo Toru, kā tā definēta Mišnā un Talmūdā, un seko tikai rakstītajai Torai.

## Izcelsme
thumb|right|Babilonas Talmūds
Ņemot vērā, ka upurēšana Jeruzalemes templī, un citi tradicionālie rituāli, pēc 70. gada vairs nebija iespējami, laika posmā starp otro un sesto gadsimtu rabīni romiešu Palestīnas provincē un sasanīdu Babilonijā radīja Mišnu un Talmūdu, kas izveidoja tādu jūdaisma formu, kas ebreju diasporā var pastāvēt arī bez Tempļa.

Rabīniskais jūdaisms uzsver mutvārdu Toras nozīmi. Paralēli rakstītajai Torai, ko Mozus saņēma no Dieva Sinajā, viņš esot saņēmis arī mutvārdu Toru, kas gadsimtiem ilgi tika nodota nākamajām paaudzēm, taču netika pierakstīta. Mutvārdu Tora ir saturējusi ikdienas uzvedības noteikumus, kā arī sīkāk izskaidrojusi rakstīto Toru. Mozus esot šīs zināšanas nodevis citiem ebreju cilšu vadoņiem. Atsauces uz šādu kārtību rodamas Otrās Mozus grāmatas 18. nodaļā  un Ceturtās Mozus grāmatas 11. nodaļā.

Pēc tempļa nopostīšanas un represijām, kam tika pakļauti ebreji un viņu ticība, radās briesmas, ka šīs mutvārdu zinības varētu izzust, tāpēc mūsu ēras pirmajos gadsimtos tās tika pierakstītas, kodificētas un izskaidrotas. Tāpēc Talmūds ir tikpat svēts un obligāts, kā Tora.

## Atsauces